Euroregión Košice-Miskolc

Euroregión Košice-Miskolc je euroregiónom na Slovensku zahrňujúci spoluprácu miest Košice a Miškovec, ako aj ich priľahlých vyšších územných celkov Košického samosprávneho kraja a Boršodsko-abovsko-zemplínskej župy.

Tento metropolitný euroregión vznikol 1. decembra 2000 s cieľom vylepšiť turistické a hospodárske zázemie, rozvíjať oblasti vzdelávania, vedy a športu, spolupráce v oblasti životného prostredia, sociálnych problémov, ochrany historického dedičstva, výmeny informácií a spoločného postupu v oblasti rozvoja dopravnej infraštruktúry. Prioritou združenia je podpora výstavby rýchlostnej cesty spájajúcej obe mestá (na slovenskej strane označená ako rýchlostná cesta R4). Kompletné spojenie oboch miest sa podarilo v roku 2021, dokončením diaľnice M30.

Rozhodujúcim orgánom je Rada, ktorá sa schádza raz za dva roky a má 16 členov. Rade predsedá ňou volený prezident na jeden rok vždy z jednej strany hranice. Euroregión bol členom Asociácie európskych cezhraničných regiónov.

 Galéria 

 Referencie 

 Zdroj 

 Stanovy euroregiónu 

Kategória:Euroregióny
Kategória:Košice
Kategória:Miškovec
Kategória:Vzniklo v 2000
Kategória:Maďarsko-slovenské vzťahy